KLASA: 026-02/20-001/212
URBROJ: 251-06-11-5-20-2

Z A P I S N I K
49. sjednice Vijeća Gradske četvrti Gornja Dubrava, održane 9. rujna 2020. 
u Područnom  uredu Gradske uprave Dubrava, Dubrava 49, dvorana „AB“  
s početkom u 17,30


NAZOČNI ČLANOVI VIJEĆA:
1. JOSIP BANDUR
1. DAVOR GABUD
1. FRANJO JEDNOBRKOVIĆ
1. NEDA KOVAČEVIĆ
1. MIROSLAV KOŽUL
1. DARKO MAJPRUZ
1. ANDREJA MARCETIĆ
1. NEVEN MIKŠA
1. FRANJO NOVOSEL
1. DAMIR ONIŠKO
1. AVNI OSMANI
1. NADA MEDNOLUČANIN
1. ŽELJKO PASARIČEK
1. DOMAGOJ PRICA
1. ILIJA SLIŠKO
1. ROBERT TUKAČ
1. NINOSLAV VRANJEŠ
1. IVAN VARAT
1. STEVO ŽIVČIĆ


OSTALI NAZOČNI:
- Helena Duspara, dipl. iur. voditeljica Područnog odsjeka Gornja Dubrava
- Luka Barišić, viši stručni referent za rad tijela mjesne samouprave
- Jadranka Marković, stručna referentica za rad tijela mjesne samouprave


Predsjednik utvrđuje prisutnost 19 od 19 članova Vijeća, što znači da Vijeće može pravovaljano odlučivati.

Predsjednik podsjeća članove Vijeća da su uz poziv primili zapisnik 48. sjednice. Pita ima li primjedbi na navedeni zapisnik. 

D. Gabud traži da se u zapisniku sa 48. sjednice navede da su sredstva za najam šatora odobrena s pozicije „Ostali nespomenuti rashodi poslovanja“, a na temelju zahtjeva i za potrebe Župe pohoda Blažene Djevice Marije iz Čučerja i da Vijeće Gradske četvrti Gornja Dubrava nije suorganizator navedene manifestacije.

Budući se više nitko ne javlja za riječ, zapisnik 48. sjednice  jednoglasno je prihvaćen, uz iznesenu primjedbu. 

Predsjednik predlaže dnevni red kao u pozivu, uz sedam dopunskih točaka. 


DOPUNA DNEVNOG REDA:

1. Izvješće Mandatnog povjerenstva o prestanku mandata članici Vijeća Gradske četvrti Gornja Dubrava i početku obnašanja dužnosti članice Vijeća
2. Prijedlog zaključka o izvješću Mandatnog povjerenstva o prestanku mandata članici Vijeća Gradske četvrti Gornja Dubrava i početku obnašanja dužnosti članice Vijeća
3. Prisega članice Vijeća Gradske četvrti Gornja Dubrava
4. Prijedlog zaključka o osnivanju i imenovanju Radne skupine za provedbu aktivnosti, ublažavanja i otklanjanja posljedica poplava na području Gradske četvrti Gornja Dubrava
5. Prijedlog zaključka o zakupu poslovnog prostora za potrebe rada Mjesnog odbora Zeleni brijeg
6. Prijedlog zaključka o davanju mišljenja na prijedlog otkupa zemljišta i objekta za potrebe Mjesnog odbora Branovec – Jalševec
7. Prijedlog zaključka o prijedlogu izgradnje uzdignutih pješačkih prijelaza na Čučerskoj cesti

Predsjednik pita ima li primjedbi na dnevni red ili drugačijih prijedloga.

Budući da se nitko ne javlja za riječ, predsjednik daje na prihvaćanje predloženi dnevni red.

Vijeće jednoglasno donosi


DNEVNI RED:

1. Izvješće Mandatnog povjerenstva o prestanku mandata članici Vijeća Gradske četvrti Gornja Dubrava i početku obnašanja dužnosti članice Vijeća
2. Prijedlog zaključka o izvješću Mandatnog povjerenstva o prestanku mandata članici Vijeća Gradske četvrti Gornja Dubrava i početku obnašanja dužnosti članice Vijeća
3. Prisega članice Vijeća Gradske četvrti Gornja Dubrava
4. Izmjena Plana komunalnih aktivnosti Gradske četvrti Gornja Dubrava u 2020. – donošenje zaključka
5. Prijedlog zaključka o osnivanju i imenovanju Radne skupine za provedbu aktivnosti, ublažavanja i otklanjanja posljedica poplava na području Gradske četvrti Gornja Dubrava
6. Prijedlog zaključka o zakupu poslovnog prostora za potrebe rada Mjesnog odbora Zeleni brijeg
7. Prijedlog zaključka o davanju mišljenja na prijedlog otkupa zemljišta i objekta za potrebe Mjesnog odbora Branovec – Jalševec
8. Prijedlog zaključka o prijedlogu izgradnje uzdignutih pješačkih prijelaza na Čučerskoj cesti
9. Pitanja, prijedlozi i obavijesti.


Ad 1) Izvješće Mandatnog povjerenstva o prestanku mandata članici Vijeća Gradske četvrti Gornja Dubrava i početku obnašanja dužnosti članice Vijeća 

Predsjednik napominje da se Mandatno povjerenstvo sastalo prije sjednice.
Poziva predsjednicu povjerenstva gospođu Nedu Kovačević da pročita Izvješće. 

Otvara raspravu. 

Budući da nitko ne traži riječ, na prijedlog predsjednika Vijeće jednoglasno prihvaća


IZVJEŠĆE
Mandatnog povjerenstva o prestanku mandata članici Vijeća Gradske četvrti Gornja Dubrava i početku obnašanja dužnosti članice Vijeća


a) Mandatno povjerenstvo utvrđuje da je članica Vijeća Gradske četvrti Gornja Dubrava Svjetlana Palić, izabrana na kandidacijskoj listi Hrvatske demokratske zajednice – HDZ, podnijela pisanu ostavku odnosno zahtjev predsjedniku Vijeća za prestankom mandata temeljem članka 13. Odluke o izborima članova vijeća gradskih četvrti i članova vijeća mjesnih odbora (Službeni glasnik Grada Zagreba 4/13, 5/17, 7/17 i 2/19). 
Pisana ostavka članice Vijeća zaprimljena je dana 1. rujna 2020. i podnesena je u skladu s odredbama članka 13. Odluke, čime su se stekli uvjeti za početak prestanka mandata članici Vijeća od dana 1. rujna 2020.

b) Prestankom mandata članici Vijeća Svjetlani Palić stječu se uvjeti za početak obnašanja dužnosti članici Vijeća Nadi Mednolučanin. 

II.

Mandatno povjerenstvo predlaže Vijeću da prihvati ovo Izvješće i donese Zaključak o prestanku mandata članici Vijeća Gradske četvrti Gornja Dubrava i početku obnašanja dužnosti članice Vijeća, u predloženom tekstu. 


Ad 2) Prijedlog zaključka o Izvješću Mandatnog povjerenstva o prestanku mandata članici Vijeća Gradske četvrti Gornja Dubrava i početku obnašanja dužnosti članice Vijeća

Predsjednik pojašnjava prijedlog. Otvara raspravu.

Budući da se nitko ne javlja za riječ, Vijeće na prijedlog predsjednika jednoglasno donosi

ZAKLJUČAK
o izvješću Mandatnog povjerenstva o prestanku mandata članici Vijeća Gradske četvrti
Gornja Dubrava i početku obnašanja dužnosti članice Vijeća

I. Prima se na znanje Izvješće Mandarnog povjerenstva o prestanku mandata članici Vijeća Gradske četvrti Gornja Dubrava i početku obnašanja dužnosti članice Vijeća.

II. Dana 1. rujna 2020. prestaje mandat članici Vijeća Svjetlani Palić zbog promjene prebivališta.

III. Dana 7. rujna 2020. Nada Mednolučanin započinje s obnašanjem dužnosti članice Vijeća.

IV. Ovaj će zaključak biti objavljen u Službenom glasniku Grada Zagreba.


Ad 3) Prisega članice Vijeća Gradske četvrti Gornja Dubrava

Predsjednik poziva novu članicu Vijeća da položi prisegu. Gospođa Nada Mednolučanin polaže prisegu.

PRISEGA
ČLANICE VIJEĆA GRADSKE ČETVRTI
GORNJA DUBRAVA
                                         
Ja, Nada Mednolučanin, prisežem, svojom čašću, da ću dužnost članice Vijeća Gradske četvrti Gornja Dubrava obavljati savjesno i odgovorno i da ću se u svom radu pridržavati Ustava i zakona, Statuta i odluka Grada Zagreba, te odluka Vijeća, da ću štititi ustavni poredak Republike Hrvatske te se zauzimati za svekoliki probitak Gradske četvrti Gornja Dubrava, Grada Zagreba i Republike Hrvatske.


Ad 4) Izmjena Plana komunalnih aktivnosti Gradske četvrti Gornja Dubrava u 2020. – donošenje zaključka

Predsjednik pojašnjava prijedlog. Otvara raspravu.

Budući da se nitko ne javlja za riječ, Vijeće na prijedlog predsjednika jednoglasno donosi

ZAKLJUČAK
o izmjeni Plana komunalnih aktivnosti Gradske četvrti Gornja Dubrava u 2020.

/Zaključak o izmjeni Plana komunalnih aktivnosti Gradske četvrti Gornja Dubrava u 2020. nalazi se u privitku ovog zapisnika i njegov je sastavni dio./


Ad 5) Prijedlog zaključka o osnivanju i imenovanju Radne skupine za provedbu aktivnosti ublažavanja i otklanjanja posljedica poplava na području Gradske četvrti Gornja Dubrava

Predsjednik pojašnjava prijedlog i način na koji su predlagani članovi. Otvara raspravu.

Budući da se nitko ne javlja za riječ, Vijeće na prijedlog predsjednika jednoglasno donosi

ZAKLJUČAK
o osnivanju i imenovanju Radne skupine za provedbu aktivnosti
ublažavanja i otklanjanja posljedica poplava na području
Gradske četvrti Gornja Dubrava

I. Osniva se Radna skupina za provedbu aktivnosti u svrhu ublažavanja i otklanjanja posljedica poplave na području Gradske četvrti Gornja Dubrava u 2020. (u daljnjem tekstu: Radna skupina).

II. U Radnu skupinu imenuju se:

- za voditelja: Damir Oniško, predsjednik Vijeća Gradske četvrti Gornja Dubrava

- za članove:

  Ilija Sliško, član Vijeća Gradske četvrti Gornja Dubrava,

  Božidar Macan, predsjednik Vijeća Mjesnog odbora Dubrava – središte,

  Biserka Kapusta, predsjednica Vijeća Mjesnog odbora Gornja Dubrava.
  
III. O svom radu Radna skupina podnosi izvješće predsjedniku i članovima Vijeća Gradske četvrti Gornja Dubrava.


Ad 6) Prijedlog zaključka o zakupu poslovnog prostora za potrebe rada Mjesnog odbora Zeleni brijeg

Predsjednik pojašnjava prijedlog. Otvara raspravu.

Budući da se nitko ne javlja za riječ, Vijeće na prijedlog predsjednika jednoglasno donosi

ZAKLJUČAK
o zakupu poslovnog prostora za potrebe rada Mjesnog odbora Zeleni brijeg

1. Predlaže se produženje Ugovora o zakupu poslovnog prostora, KLASA: 026-01/20-001/348, URBROJ: 251-06-01-20-34 od 14. kolovoza 2020. po isteku vremena na koji je sklopljen, između Grada Zagreba i Branka Kršića iz Zagreba, Bačun 2, pod dosadašnjim uvjetima, a za potrebe rada Mjesnog odbora Zeleni brijeg.

1. Navedeni prostor se nalazi u Zagrebu, Miroševečki brijeg 45, ukupne površine 71 m².

1. Ovaj zaključak dostavlja se Gradskom uredu za mjesnu samoupravu na daljnje postupanje.


Ad 7) Prijedlog zaključka o  davanju mišljenja na prijedlog otkupa zemljišta i objekta za potrebe Mjesnog odbora Branovec – Jalševec

Predsjednik pojašnjava prijedlog. Otvara raspravu.

Budući da se nitko ne javlja za riječ, Vijeće na prijedlog predsjednika jednoglasno donosi

ZAKLJUČAK
o davanju mišljenja na prijedlog otkupa zemljišta i objekta
za potrebe Mjesnog odbora Branovec - Jalševec


I. Razmotren je prijedlog Vijeća Mjesnog odbora Branovec - Jalševec za otkup zemljišta i objekta, k.č. 8330/6 k.o. Čučerje, na adresi Branovečka cesta 252, temeljem ponude vlasnice Kate Blažević.

II. Predlaže se otkup zemljišta i objekta, kako je navedeno u točki I. ovoga Zaključka.

III. Ovaj Zaključak dostavlja se Gradskom uredu za mjesnu samoupravu.


Ad 8) Prijedlog zaključka o prijedlogu izgradnje uzdignutih pješačkih prijelaza na Čučerskoj cesti
Predsjednik pojašnjava prijedlog. Otvara raspravu. U raspravi sudjeluje I. Sliško.

Budući da se nitko drugi ne javlja za riječ, Vijeće na prijedlog predsjednika jednoglasno donosi

ZAKLJUČAK
o prijedlogu izgradnje uzdignutih pješačkih prijelaza na Čučerskoj cesti

1. Razmotren je prijedlog Vijeća Mjesnog odbora Čučerje o potrebi za izgradnjom uzdignutih pješačkih prijelaza na Čučerskoj cesti na sljedećim lokacijama:

- križanje Čučerske ceste i ulice Trstenik, iza autobusne stanice iz smjera
  Dubrave,
- križanje Čučerske ceste i ulice Lepušići, prije ulaza Čučerska cesta kod
  kbr. 320.

1. Predlaže se izgradnja uzdignutih pješačkih prijelaza na Čučerskoj cesti, kako je navedeno u točki I. ovoga zaključka.

1. Ovaj zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet na daljnje postupanje.


Ad 9) Pitanja, prijedlozi i obavijesti

Predsjednik izvještava o aktualnostima i događanjima vezano za Gradsku četvrt Gornja Dubrava u proteklom razdoblju.
Predsjednik također obavještava o održanim sastancima u sjedištu Podružnice Zagrebačke ceste vezano za realizaciju akcija iz Plana komunalnih aktivnosti. Na primjedbu da je malo odrađeno u odnosu na predviđeno, opravdali su se izvanrednom situacijom zbog virusa COVID-19 i potresa, nakon kojih su hitne stvari od interesa za Grad Zagreb imale prioritet. Dogovoren je sastanak ponovno za dva tjedna, ako se pojave kakvi problemi da se mogu korigirati.
Ilija Sliško izvještava o situaciji na terenu. 
Miroslav Kožul pita za regulaciju prometa kod dvorane Osnovne škole Granešina.
Predsjednik odgovara da je to u ponedjeljak riješeno te da je na teren izašla Prometna policija i Prometno redarstvo. Predsjednica VMO Miroševec zvala je MUP da pojačaju nadzor na tom dijelu jer kamioni prometuju ulicama kojima ne bi smjeli. Također, građani vode djecu u školu i ostavljaju automobile ispred škole što stvara dodatnu gužvu. Za sada druge varijante nema, što se tiče obilaznog pravca zbog radova.
[bookmark: _Hlk53043657]Neven Mikša izvještava da je zaprimio Rješenje o novoj, jednosmjernoj regulaciji prometa u Ulici Hrvatskog proljeća, za koje je Vijeće Gradske četvrti naknadno stavilo Zaključak izvan snage. 
Predsjednik predlaže da se od Vijeća Mjesnog odbora Dubrava – središte zatraži očitovanje o navedenom prijedlogu. 
Davor Gabud se javlja za riječ, da objasni situaciju oko promjene zaključka o korištenju sredstava s pozicije „Ostali nespomenuti rashodi poslovanja“, da se sredstva doniraju isključivo za potrebe Župe pohoda Blažene Djevice Marije, bez suorganizacije Vijeća. 
Predsjednik izvještava da je predviđeno 13.503 km nove mreže rekonstrukcije vodoopskrbnog cjevovoda te čita lokacije, koje obuhvaćaju područje cijelog Mjesnog odbora Dubrava – središte.
Miroslav Kožul moli da se provjeri sa gosp. Šturlićem iz Kulturnog centra Dubrava je li dokumentacija uredna za uređivanje velike kino-dvorane te da li je to u vlasništvu Grada Zagreba, da se osiguraju sredstva i da se to završi.
Predsjednik odgovara da će provjeriti.
Franjo Novosel pita za gradnju odvodnje u Medvedskom bregu.
Predsjednik je odgovorio da je nakon potresa direktor Vodoopskrbe i odvodnje d.o.o. obustavio radove i da trenutno nema tehničkih mogućnosti za realizaciju istog.

Sjednica je završila u 18,40 sati.

Zapisnik vodila:					         Predsjednik
Jadranka Marković					Vijeća Gradske četvrti
					     Gornja Dubrava

					       Damir Oniško

